stanford-oval/wikipedia huggingface dataset:
พรรคริพับลิกัน (สหรัฐ)
ประวัติ

พรรครีพับบลีกันตั้งขึ้นภายใต้การนำของประธานาธิบดีอับราฮัม ลินคอล์น เมื่อค.ศ. 1854 เป็นแยกตัวของนักการเมืองผู้ที่ไม่เห็นด้วยกับระบอบทาส ออกมาจากพรรควิก (Whig Party) ชื่อพรรครีพับบลีกันเป็นการตั้งชื่อเลียนแบบพรรครีพับบลีกันเก่าดั้งเดิมของสหรัฐซึ่งก่อตั้งโดยประธานาธิบดีโธมัส เจฟเฟอร์สัน  การเลือกตั้งประธานาธิบดีในปีค.ศ. 1860 พรรครีพับบลีกันภายใต้การนำของอับราฮัม ลินคอล์น ได้รับชัยชนะท่วมท้นในมลรัฐทางภาคเหนือและได้เป็นประธานาธิบดี เป็นเหตุให้รัฐทางใต้ซึ่งไม่พอใจนโยบายเลิกทาสของลินคอล์นจึงแยกตัวออกไป นำไปสู่สงครามกลางเมืองอเมริกา (American Civil War) สงครามสิ้นสุดลงฝ่ายเหนือได้รับชัยชนะ ทำให้พรรครีพับบลิกันซึ่งชูนโยบายเลิกทาสประสบความสำเร็จและมีชัยชนะในการเลือกตั้งอย่างต่อเนื่องเป็นเวลาประมาณเจ็ดสิบปี ตั้งแต่ค.ศ. 1860 ถึง ค.ศ. 1933 (ยกเว้นในสมัยของประธานาธิบดีวูดโรว์ วิลสัน) ครองเสียงข้างมากทั้งในสภาผู้แทนราษฎรและวุฒิสภามาเกือบจะโดยตลอด เป็นแหล่งที่มาของประธานาธิบดีสหรัฐในสมัยแห่งการฟื้นฟู (Reconstruction) และสมัยแห่งความก้าวหน้า (Progressive Era) ที่สำคัญได้แก่ ยูลิสซิส เอส. แกรนต์ และธีโอดอร์ โรสเวลต์
ในช่วงแรกนั้นนโยบายของพรรครีพับบลีกันมีความเป็นเสรีนิยม ส่งเสริมความก้าวหน้าทางเศรษฐกิจและเทคโนโลยี การขยายอาณานิคม และการส่งเสริมสิทธิของชาวแอฟริกันอเมริกัน จนกระทั่งค.ศ. 1933 นายแฟรงกลิน ดี. โรสเวลต์ แห่งพรรคเดโมแครต ชูนโยบายสังคมเสรีนิยมทำให้พรรครีพับลีกันมีความนิยมที่เสื่อมลงและต้องสูญเสียอำนาจในการบริหารประเทศ รวมทั้งสูญเสียเสียงข้างมากทั้งในสภาผู้แทนราษฎรและวุฒิสภาให้แก่พรรคเดโมแครต ทำให้พรรครีพับบลีกันเป็นพรรคการเมืองฝ่ายค้านเสียส่วนใหญ่ในช่วงเวลาประมาณเจ็ดสิบปี ตั้งแต่ค.ศ. 1933 ถึง ค.ศ. 1994
ในช่วงสงครามเย็น แม้ว่าในรัฐสภาจะมีพรรคเดโมแครตกุมเสียงข้างมากอยู่ แต่ก็มีประธานาธิบดีจากพรรครีพับบลีกันได้รับเลือกตั้งถึงสามคน ได้แก่ ดไวต์ ดี. ไอเซนฮาวร์ ผู้นำสหรัฐเข้าสู่สงครามเกาหลี ริชาร์ด นิกสัน ผู้มีนโยบายผ่อนปรนกับสาธารณรัฐประชาชนจีนและถอนสหรัฐออกจากสงครามเวียดนาม และโรนัลด์ เรแกน ผู้นำสหรัฐในการยุติสงครามเย็น
ในค.ศ. 1994 ในสมัยของประธานาธิบดีบิล คลินตัน พรรครีพับบลีกันได้เสียงข้างมากกลับคืนมาทั้งในสภาผู้แทนราษฎรและวุฒิสภาเป็นครั้งแรกในรอบเจ็ดสิบปี ค.ศ. 2000 ประธานาธิบดีจอร์จ ดับเบิลยู. บุชจากพรรครีพับบลีกันชนะการเลือกตั้ง
จุดยืนทางการเมือง > สวัสดิการ

พรรคริพับลิเชื่อว่าบุคคลควรรับผิดชอบต่อสถานการณ์ของตนเอง พวกเขายังเชื่อว่าภาคเอกชนมีประสิทธิภาพในการช่วยเหลือคนยากจนด้วยการกุศลมากกว่าที่รัฐบาลทำผ่านโครงการสวัสดิการ และโครงการช่วยเหลือทางสังคมมักทำให้รัฐบาลต้องพึ่งพาอาศัยกัน
จุดยืนทางการเมือง > ค่าจ้างขั้นต่ำ

พรรคริพับลิกันส่วนใหญ่คัดค้านการขึ้นค่าจ้างขั้นต่ำโดยเชื่อว่าการเพิ่มขึ้นดังกล่าวส่งผลกระทบต่อธุรกิจโดยบังคับให้พวกเขาเลิกจ้างและจ้างงานจากภายนอกในขณะที่ส่งต่อต้นทุนให้กับผู้บริโภค
ดูเพิ่ม

พรรคเดโมแครต (สหรัฐ)
แคลวิน คูลิดจ์ ประธานาธิบดีสหรัฐคนที่ 30 (พ.ศ. 2466–2472)
ไดกิ ยามาชิตะ

| ไดกิ ยามาชิตะ |
| --- | --- |
山下 大輝
เกิด:  (1989-09-07) 7 กันยายน ค.ศ. 1989 (35 ปี) จังหวัดชิซึโอกะ ประเทศญี่ปุ่น
อาชีพ: นักพากย์
องค์การ: อาตส์วิชัน
ไดกิ ยามาชิตะ (山下 大輝, やました だいき, 7 กันยายน 1989 -) เป็นนักพากย์ ผู้บรรยาย และ นักร้องชายชาวญี่ปุ่น เกิดที่เมืองฮามามัตสึ จังหวัดชิซึโอกะ อยู่สังกัดอาตส์วิชัน ค่ายเพลง Astro Voice
ผลงานพากย์

โอตาคุปั่นสะท้านโลก (โอโนดะ ซากามิจิ)
ล็อกฮอไรซอน (โทยะ)
โฮริมิยะ สาวมั่นกับนายมืดมน (อิอุระ ชู)
ยัยตัวแสบแอบน่ารัก นางาโทโระ (ฮาจิโอจิ นาโอโตะ)
บลูพีเรียด (ทากาฮาชิ โยตาสึเกะ)
ไชน์โพสต์ (ฮินาเสะ นาโอกิ)
สุขาวดีอเวจี (เซ็นตะ)
Uta no prince-sama (อามาคุสะ ชิอง - สมาชิกวง HE★VENS)
โนบูนางะ ชิมาซากิ

| โนบูนางะ ชิมาซากิ |
| --- | --- |
島﨑 信長
เกิด:  (1988-10-06) 6 ตุลาคม ค.ศ. 1988 (36 ปี) จังหวัดมิยางิ ประเทศญี่ปุ่น
ชื่ออื่น: 島崎 信長
อาชีพ: นักพากย์
องค์การ: อาโอนิโปรดักชัน
โนบูนางะ ชิมาซากิ (島﨑 信長, 6 ธันวาคม 1988 -) เป็น นักพากย์ชายชาวญี่ปุ่น เกิดที่ เมืองชิโองามะ จังหวัดมิยางิ สังกัดอาโอนิโปรดักชัน
เนื่องจากนามสกุลของเขา 島﨑 นั้นใช้คันจิ 﨑 ซึ่งไม่ใช่คันจิที่ใช้ทั่วไป บ่อยครั้งจึงมักถูกเขียนแทนด้วยอักษร 崎 กลายเป็น 島崎 แทนในสื่อต่าง ๆ (ต่างกันตรงที่ด้านบน 可 เป็น 立 แทน 大)
ผลงานพากย์

ซัมเมอร์รักจากต่างดาว (คิริชิมะ ไคโตะ)
พูดว่ารัก...กับฉันสิ (นากานิชิ ทาเกชิ)
TARI TARI (ทานากะ ไทจิ)
ซิลเวอร์สปูน (ไอกาวะ ชินโนสึเกะ)
ชมรมว่ายน้ำอิวาโทบิ (นานาเสะ ฮารุกะ)
สงครามเวหา ฟาฟเนอร์ (มิกาโดะ เรโอะ)
เวิลด์ ทริกเกอร์ (ฮีวส์)
ห้องเรียนลอบสังหาร (ยมทูตรุ่นที่สอง)
ฮันดะคุง (ฮันดะ เซย์ชู)
เสน่ห์สาวข้าวปั้น (โซมะ ยุกิ)
อัสตร้าหลงจักรวาล (ชาร์ส ลาครัว)
เกมพลิกโฉมนายกระจอก (มิซึซาวะ ทากาฮิโระ)
พิศุทธ์เสียงสำเนียงสวรรค์ (ซาวามุระ เซ็ตสึ)
เลิฟคอเมดี้เรื่องนี้ เพื่อนสมัยเด็กไม่มีวันแพ้ (ไค เท็ตสึฮิโกะ)
วิชวลพริซัน (มิสต์ เฟรฟ)
ซาซากิกับมิยาโนะ (คางิอุระ อากิระ)
เดไออิมอน สิ่งที่พบพาน (อิริโนะ นาโงมุ)
ฮีโรอินส์รันเดอะโชว์ (ชิบาซากิ ไอโซ)
บันทึกรักเจ้าหญิงหนอนหนังสือ (อัลเฟรด แบร์นชไตน์)
กาดำแห่งวังชั้นใน (เวินอิ๋ง)
ขังดวลแข้ง (นางิ เซย์ชิโร)
วินด์ เบรกเกอร์ (สุโอ ฮายาโตะ)
ศึกโลกเวทมนตร์คนพลังกล้าม(คัลด์ เกเฮนนา)
อำเภอเมืองลำพูน

| อำเภอเมืองลำพูน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Lamphun
คำขวัญ: พระธาตุเด่น พระรอดขลัง ลำไยดัง กระเทียมดี ประเพณีงาม จามเทวี ศรีหริภุญชัย
แผนที่จังหวัดลำพูน เน้นอำเภอเมืองลำพูน
พิกัด: 18°34′42″N 99°1′6″E﻿ / ﻿18.57833°N 99.01833°E﻿ / 18.57833; 99.01833
ประเทศ:  ไทย
จังหวัด: ลำพูน
พื้นที่
 • ทั้งหมด: 479.825 ตร.กม. (185.261 ตร.ไมล์)
ประชากร (2564)
 • ทั้งหมด: 147,048 คน
 • ความหนาแน่น: 306.46 คน/ตร.กม. (793.7 คน/ตร.ไมล์)
รหัสไปรษณีย์ : 51000 51150 (เฉพาะตำบลหนองช้างคืน และ ตำบลอุโมงค์)
รหัสภูมิศาสตร์: 5101
ที่ตั้งที่ว่าการ: ที่ว่าการอำเภอเมืองลำพูน เลขที่ 200 หมู่ที่ 3 ตำบลเวียงยอง อำเภอเมืองลำพูน จังหวัดลำพูน 51000
 ส่วนหนึ่งของสารานุกรมประเทศไทย
เมืองลำพูน (ไทยถิ่นเหนือ: ) เป็นอำเภอศูนย์กลางเศรษฐกิจ การค้า การลงทุนของจังหวัดลำพูน และเป็นที่ตั้งของศาลากลางจังหวัดลำพูน อีกทั้งยังเป็นที่ตั้งของอาณาจักรหริภุญชัยที่เรืองอำนาจอยู่ในแถบภาคเหนือตอนบนในอดีตอีกด้วย ภายในเมืองมีโบราณสถานที่เก่าแก่อายุกว่า 1,300 ปีตั้งอยู่มากมาย เช่น พระรอดอายุ 1,300 ปี กำแพงเมืองโบราณ พระธาตุหริภุญชัย กู่ช้างกู่ม้า
ที่ตั้งและอาณาเขต

อำเภอเมืองลำพูนตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอสารภี (จังหวัดเชียงใหม่) และอำเภอบ้านธิ
ทิศตะวันออก ติดต่อกับอำเภอบ้านธิ อำเภอแม่ออน (จังหวัดเชียงใหม่) และอำเภอแม่ทา
ทิศใต้ ติดต่อกับอำเภอแม่ทาและอำเภอป่าซาง
ทิศตะวันตก ติดต่อกับอำเภอป่าซาง อำเภอสันป่าตอง และอำเภอหางดง (จังหวัดเชียงใหม่)
การแบ่งเขตการปกครอง > การปกครองส่วนภูมิภาค

อำเภอเมืองลำพูนแบ่งพื้นที่การปกครองออกเป็น 15 ตำบล 149 หมู่บ้าน ได้แก่
| ลำดับที่ | อักษรไทย | อักษรโรมัน | จำนวนหมู่บ้าน | ประชากรทั้งหมด (พ> ศ. 2559) | ประชากรแยกตามส่วนท้องถิ่น (พ> ศ. 2559) | ประชากรแยกตามส่วนท้องถิ่น (พ> ศ. 2559) |
| --- | --- | --- | --- | --- | --- | --- |
| 1. | ในเมือง | Nai Mueang | - | 12,358 | 12,358 | (ทม.ลำพูน) |
| 2. | เหมืองง่า | Mueang Nga | 10 | 15,912 | 15,912 | (ทต.เหมืองง่า) |
| 3. | อุโมงค์ | Umong | 11 | 13,108 | 13,108 | (ทต.อุโมงค์) |
| 4. | หนองช้างคืน | Nong Chang Khuen | 6 | 3,698 | 3,698 | (ทต.หนองช้างคืน) |
| 5. | ประตูป่า | Pratu Pa | 9 | 5,540 | 5,540 | (ทต.ประตูป่า) |
| 6. | ริมปิง | Rim Ping | 10 | 6,870 | 6,870 | (ทต.ริมปิง) |
| 7. | ต้นธง | Ton Thong | 11 | 13,333 | 13,333 | (ทต.ต้นธง) |
| 8. | บ้านแป้น | Ban Paen | 9 | 5,955 | 3,825 2,130 | (ทต.บ้านแป้น) (ทต.ท่าเชียงทอง) |
| 9. | เหมืองจี้ | Mueang Chi | 14 | 8,847 | 8,847 | (ทต.เหมืองจี้) |
| 10. | ป่าสัก | Pa Sak | 18 | 13,716 | 13,716 | (ทต.ป่าสัก) |
| 11. | เวียงยอง | Wiang Yong | 8 | 6,350 | 6,350 | (ทต.เวียงยอง) |
| 12. | บ้านกลาง | Ban Klang | 12 | 10,725 | 10,725 | (ทต.บ้านกลาง) |
| 13. | มะเขือแจ้ | Makhuea Chae | 21 | 15,702 | 15,702 | (ทต.มะเขือแจ้) |
| 14. | ศรีบัวบาน | Si Bua Ban | 12 | 8,693 | 8,693 | (ทต.ศรีบัวบาน) |
| 15. | หนองหนาม | Nong Nam | 8 | 4,923 | 2,499 2,424 | (ทต.บ้านแป้น) (อบต.หนองหนาม) |
| รวม | รวม | รวม | 159 | 145,730 | 143,306 (เทศบาล) 2,424 (อบต.) | 143,306 (เทศบาล) 2,424 (อบต.) |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองลำพูนประกอบด้วยองค์กรปกครองส่วนท้องถิ่น 16 แห่ง ได้แก่
เทศบาลเมืองลำพูน ครอบคลุมพื้นที่ตำบลในเมืองทั้งตำบล
เทศบาลตำบลอุโมงค์ ครอบคลุมพื้นที่ตำบลอุโมงค์ทั้งตำบล
เทศบาลตำบลบ้านแป้น ครอบคลุมพื้นที่บางส่วนของตำบลบ้านแป้นและตำบลหนองหนาม
เทศบาลตำบลริมปิง ครอบคลุมพื้นที่ตำบลริมปิงทั้งตำบล
เทศบาลตำบลเหมืองง่า ครอบคลุมพื้นที่ตำบลเหมืองง่าทั้งตำบล
เทศบาลตำบลบ้านกลาง ครอบคลุมพื้นที่ตำบลบ้านกลางทั้งตำบล
เทศบาลตำบลเวียงยอง ครอบคลุมพื้นที่ตำบลเวียงยองทั้งตำบล
เทศบาลตำบลมะเขือแจ้ ครอบคลุมพื้นที่ตำบลมะเขือแจ้ทั้งตำบล
เทศบาลตำบลหนองช้างคืน ครอบคลุมพื้นที่ตำบลหนองช้างคืนทั้งตำบล
เทศบาลตำบลประตูป่า ครอบคลุมพื้นที่ตำบลประตูป่าทั้งตำบล
เทศบาลตำบลต้นธง ครอบคลุมพื้นที่ตำบลต้นธงทั้งตำบล
เทศบาลตำบลเหมืองจี้ ครอบคลุมพื้นที่ตำบลเหมืองจี้ทั้งตำบล
เทศบาลตำบลท่าเชียงทอง ครอบคลุมพื้นที่ตำบลบ้านแป้น (นอกเขตเทศบาลตำบลบ้านแป้น)
เทศบาลตำบลศรีบัวบาน ครอบคลุมพื้นที่ตำบลศรีบัวบานทั้งตำบล
เทศบาลตำบลป่าสัก ครอบคลุมพื้นที่ตำบลป่าสักทั้งตำบล
องค์การบริหารส่วนตำบลหนองหนาม ครอบคลุมพื้นที่ตำบลหนองหนาม (นอกเขตเทศบาลตำบลบ้านแป้น)
สถานที่สำคัญ > สถานที่ท่องเที่ยว

วัดพระธาตุหริภุญชัยวรมหาวิหาร
วัดจามเทวี
วัดมหาวัน
พระบรมราชานุสาวรีย์พระนางจามเทวี
กู่ช้างกู่ม้า
กำแพงเมือง
พิพิธภัณฑ์สถานแห่งชาติหริภุญไชย
ดอยขะม้อ
วัดดอยติ
สถานที่สำคัญ > วัด > พระอารามหลวงมหานิกาย

วัดพระธาตุหริภุญชัยวรมหาวิหาร (พระอารามหลวงชั้นเอก ชนิดวรมหาวิหาร)
สถานที่สำคัญ > สถานศึกษา > สถานศึกษาระดับอุดมศึกษา

มหาวิทยาลัยมหาจุฬาลงกรณราชวิทยาลัย วิทยาลัยสงฆ์ลำพูน
มหาวิทยาลัยเชียงใหม่ ศูนย์ "หริภุญชัย" จังหวัดลำพูน
มหาวิทยาลัยราชภัฏลำปาง วิทยาเขตลำพูน
สถานที่สำคัญ > สถานศึกษา > สถานศึกษาในสังกัดสำนักงานคณะกรรมการการอาชีวศึกษา

วิทยาลัยเทคนิคลำพูน
สถานที่สำคัญ > สถานศึกษา > โรงเรียนมัธยม สพฐ.

โรงเรียนส่วนบุญโญปถัมภ์
โรงเรียนจักรคำคณาทร
โรงเรียนบ้านแป้นพิทยาคม
โรงเรียนอุโมงค์วิทยาคม
สถานที่สำคัญ > สถานศึกษา > โรงเรียนประถม สพฐ.

โรงเรียนอนุบาลลำพูน
โรงเรียนอนุบาลเมืองลำพูน
โรงเรียนวัดเหมืองง่า
โรงเรียนบ้านมะเขือแจ้
โรงเรียนวัดสันคะยอม
โรงเรียนวัดขี้เหล็ก
โรงเรียนบ้านฮ่องกอม่วง
สถานที่สำคัญ > สถานศึกษา > โรงเรียนในสังกัดเทศบาลเมืองลำพูน

โรงเรียนเทศบาลอุโมงค์ 1
โรงเรียนเทศบาลประตูลี้
โรงเรียนเทศบาลจามเทวี
โรงเรียนเทศบาลสันป่ายางหลวง
โรงเรียนเทศบาลสันป่ายางหน่อม
สถานที่สำคัญ > สถานศึกษา > โรงเรียนในสังกัดเทศบาลตำบลบ้านกลาง

โรงเรียนบ้านกลางวิทยานุกูล
สถานที่สำคัญ > สถานศึกษา > โรงเรียนเอกชน

โรงเรียนเมธีวุฒิกร
โรงเรียนลำพูนพัฒนา
โรงเรียนมงคลวิทยา
โรงเรียนอรพินพิทยา
โรงเรียนใบบุญลำพูน
โรงเรียนดรุณพัฒนา
โรงเรียนธนรัตน์วิทยา
โรงเรียนอนุบาลคริสเตียนลำพูน
โรงเรียนเลาหจิตรวิทยา
โรงเรียนรพีเลิศวิทยา
สถานที่สำคัญ > โรงพยาบาล

โรงพยาบาลลำพูน
โรงพยาบาลศิริเวช ลำพูน
โรงพยาบาลหริภุญชัย เมโมเรียล
โรงพยาบาลเซ็นทรัล เมโมเรียล
โรงพยาบาลปริ้นซ์ ลำพูน
สถานที่สำคัญ > สถานีรถไฟ

สถานีรถไฟหนองหล่ม
ที่หยุดรถไฟดอยติ
สถานีรถไฟลำพูน
สถานีรถไฟป่าเส้า
สถานีรถไฟความเร็วสูงลำพูน (อนาคต)
สถานที่สำคัญ > แม่น้ำ

แม่น้ำกวง
แม่น้ำปิง
แม่น้ำสาร
แม่น้ำทา
การคมนาคม

รถไฟความเร็วสูง (โครงการในอนาคต)
นิมิตต์ สุวรรณรัฐ

พลเอก นิมิตต์ สุวรรณรัฐ หรือเสธ.มิตต์อดีตนายทหารคนสนิทมือขวานายกรัฐมนตรี พลเอก ประยุทธ์ จันทร์โอชา และรองนายกรัฐมนตรี พลเอก ประวิตร วงษ์สุวรรณ ในปัจจุบัน พ.ศ.2567 พลเอก นิมิตต์ นั่งแท่นเป็นผู้บริหารกรรมการอิสระ ธนาคารกรุงไทยจำกัด มหาชน หรือ บมจ.กรุงไทย พ.ศ.2566 และยังดำรงตำแหน่งผู้บริหารกรรมการอิสระ บริษัท ไทยคม จำกัด (มหาชน) หรือ THCOM ซึ่งนั่งแท่นเป็นผู้บริหารอีกควบตำแหน่งรวมเป็น 2 ตำแหน่ง พ.ศ 2566 ถึงปัจจุบัน และพลเอกนิมิตต์ สุวรรณรัฐ ทำหน้าที่ดำรงตำแหน่ง ที่ปรึกษารองนายกรัฐมนตรี และ รัฐมนตรีว่าการกระทรวงพลังงาน ปี พ.ศ.2566  นายพีระพันธุ์ สาลีรัฐวิภาค และในอดีตเคยดำรงตำแหน่งหัวหน้าสำนักงานประสานภารกิจทางทหารกับกระทรวงการต่างประเทศ ศูนย์ประสานภารกิจทางทหาร สำนักนโยบายและแผนกลาโหม กระทรวงกลาโหม และอดีตเคยทำหน้าที่เป็นนายทหารมือขวานายกรัฐมนตรีมากที่สุด ทำหน้าที่คอยตรวจสอบเอกสารและประสานงานต่าง ๆ ให้นายกรัฐมนตรี พลเอกประยุทธ์ จันทร์โอชาและเป็นนายทหารฝ่ายเสนาธิการประจำ รมว.กลาโหม พลเอก ประวิตร วงษ์สุวรรณ รองนายกรัฐมนตรีและอดีตรัฐมนตรีว่าการกระทรวงกลาโหมพลเอก นิมิตต์ ยังป็นนักวางแผนงานนโยบายอีกมากมายในรัฐบาลลุงตู่ และทำงานให้กับนายกทั้งเบื้องหน้าและเบื้องหลังจนได้รับฉายาจากบุคคลในทำเนียบรัฐบาลสื่อว่า"นายกน้อย"อีกด้วย พลโท นิมิตต์ สุวรรณรัฐ เมื่อวันที่1ก.ย.66ได้ลาออกจากตำแหน่งกรรมการอิสระ กรรมการบริหารความเสี่ยง และกรรมการบรรษัทภิบาลและความยั่งยืนของบริษัท ปตท. สำรวจและผลิตปิโตรเลียม จำกัด (มหาชน) หรือ ปตท.สผ. (PTTEP) เนื่องจากดำรงตำแหน่งกรรมการมาต่อเนื่องครบ 9 ปี มีผลตั้งแต่วันที่ 1 กันยายน 2566 และเวลาต่อมาขอลาออกจากตำแหน่งบอร์ด ผู้บริหาร พีทีที โกลบอล เคมิคอล 1 ม.ค. 2566 - 9 เม.ย. 2567 ในตำแหน่งกรรมการสรรหาและกำหนดค่าตอบแทน บริษัท พีทีที โกลบอล เคมิคอล จำกัด (มหาชน)
ประวัติและด้านครอบครัว

พลเอก นิมิตต์ สุวรรณรัฐ หรือเสธ.มิตต์ เกิดวันที่ 21 เมษายน 2514ด้านครอบครัวพลเอก นิมิตต์ สุวรรณรัฐ ชีวิตคู่สมรสกับ พจน์ศิรินทร์ (สุดลาภา) สุวรรณรัฐ บุตรสาวนายเชาวน์วัศ สุดลาภา ผู้ว่าราชการกรุงเทพมหานครคนที่7 อดีตรัฐมนตรีช่วยว่าการกระทรวงมหาดไทยและมีบุตรชาย
งานราชการทหารและงานทางการเมือง

เส้นทางราชการพลเอก นิมิตต์ สุวรรณรัฐปี พ.ศ. 2558-2559 เป็นผู้บังคับการกรมทหารปืนใหญ่ที่ 1 รอ. ปี พ.ศ.2559-2560 เป็นนายทหารปฏิบัติการศูนย์อุตสาหกรรมป้องกันประเทศ ปี พ.ศ.2560-2561 เป็นผู้บังคับการกรมพัฒนาที่ 1 จังหวัดราชบุรี ปี พ.ศ.2561 เม.ย.-ก.ย. 2561 เป็นนายทหารฝ่ายเสนาธิการประจำ รมว.กลาโหม พลเอก ประวิตร วงษ์สุวรรณ รองนายกรัฐมนตรี และรัฐมนตรีว่าการกระทรวงกลาโหม  ปี พ.ศ.2561ต.ค. 2561-ปัจจุบันเป็นรองหัวหน้าสำนักงานประสานภารกิจทางการต่างประเทศ ศูนย์ประสานภารกิจทางทหาร สำนักนโยบายและแผน กระทรวงกลาโหม พลโท นิมิตต์ สุวรรณรัฐยังเป็นนายทหารที่ใกล้ชิดและเป็นมือขวานายกรัฐมนตรีมากที่สุดทำหน้าที่คอยตรวจสอบเอกสารและประสานงานต่างๆให้นายกรัฐมนตรีและเป็นมันสมองนักวางแผนนโยบายมากมายในรัฐบาลลุงตู่ และทำงานให้กับนายกทั้งเบื้องหน้าและเบื้องหลังจนได้รับฉายาจากบุคคลในทำเนียบสื่อว่า"นายกน้อย"อีกด้วยพลโทนิมิตต์ สุวรรณรัฐ อดีตนายทหารคนสนิท พล.อ.ประยุทธ์ จันทร์โอชา  ในปี 2556 ดำรงตำแหน่ง ที่ปรึกษารองนายกรัฐมนตรี และรัฐมนตรีว่าการกระทรวงพลังงาน นายพีระพันธุ์ สาลีรัฐวิภาค  ก่อนหน้านี้ ได้ลาออกจากตำแหน่งกรรมการอิสระ กรรมการบริหารความเสี่ยง และกรรมการบรรษัทภิบาลและความยั่งยืนของบริษัท ปตท.สำรวจและผลิตปิโตรเลียม จำกัด (มหาชน) หรือ ปตท.สผ. (PTTEP) เนื่องจากดำรงตำแหน่งกรรมการมาต่อเนื่องครบ 9 ปี มีผลตั้งแต่วันที่ 1 กันยายน 2566  และเวลาต่อมาขอลาออกจากตำแหน่งบอร์ด ผู้บริหาร บริษัท พีทีที โกลบอล เคมิคอล จำกัด (มหาชน) 1 ม.ค. 2566 - 9 เม.ย. 2567 กรรมการสรรหาและกำหนดค่าตอบแทน บริษัท พีทีที โกลบอล เคมิคอล จำกัด (มหาชน) และปัจจุบัน พลโทนิมิตต์ สุวรรณรัฐ
ในปี พ.ศ.2566 ถึงปัจจุบันขึ้นแท่นดำรงตำแหน่งผู้บริหารไทยคม ดำรงตำแหน่งผู้บริหารกรรมการอิสระ บริษัท ไทยคม จำกัด (มหาชน) หรือ THCOM และเป็นผู้บริหารกรรมการอิสระ  ธนาคารกรุงไทยจำกัด มหาชน หรือ บมจ.กรุงไทย และเป็นผู้บริหารบอร์ดรวมเป็นบอร์ด 2 ตำแหน่ง ในปีพ.ศ2567
งานผู้บริหารองค์กร

พลเอก นิมิตต์ ดำรงตำแหน่งผู้บริหารเมื่อปี 2566  ที่ปรึกษารองนายกรัฐมนตรี และรัฐมนตรีว่าการกระทรวงพลังงาน นาย พีระพันธุ์ สาลีรัฐวิภาค ในปี 2566 และปัจจุบันเป็นกรรมการอิสระ  ธนาคารกรุงไทย จำกัด (มหาชน) หรือ บมจ.กรุงไทย เริ่ม พ.ศ.2566 และ ยังดำรงตำแหน่งเป็นผู้บริหาร กรรมการอิสระ บริษัท ไทยคม จำกัด (มหาชน) หรือ THCOM ซึ่งนั่งแท่นเป็นผู้บริหารอีกตำแหน่งรวมเป็น ควบ 2 ตำแหน่ง พ.ศ. 2567 พลเอก นิมิตต์ สุวรรณรัฐ เมื่อวันที่ 1 ก.ย. 66ได้ลาออกจากตำแหน่งกรรมการอิสระกรรมการบริหารความเสี่ยง และกรรมการบรรษัทภิบาลและความยั่งยืนของบริษัท ปตท. สำรวจและผลิตปิโตรเลียม จำกัด (มหาชน) หรือ ปตท.สผ. (PTTEP) เนื่องจากดำรงตำแหน่งกรรมการมาต่อเนื่องครบ 9 ปี มีผลตั้งแต่วันที่ 1 กันยายน 2566 เวลาต่อมาขอลาออกจากตำแหน่งบอร์ด ผู้บริหาร PPT โกลบอล เคมิคอล จำกัด มหาชน 1 ม.ค. 2566 - 9 เม.ย. 2567 กรรมการสรรหาและกำหนดค่าตอบแทน บริษัท พีทีที โกลบอล เคมิคอล จำกัด (มหาชน)
ด้านการศึกษา

เข้าเรียนโรงเรียนเตรียมทหารรุ่น 30 (เป็นประธานรุ่น) จบโรงเรียนนายร้อย Virginia Military Institute (VMI) รัฐ เวอร์จีเนีย ประเทศสหรัฐอเมริกา และUniversity of Minnesota รัฐ มินนิโซตาประเทศสหรัฐอเมริกา และนับรุ่นเป็น จปร.41
ปริญญาตรี วิศวกรรมศาสตร์ วิศวกรรมไฟฟ้า Virginia Military Institute ประเทศสหรัฐอเมริกา
ปริญญาโทวิศวกรรมไฟฟ้า University of Minnesota ประเทศสหรัฐอเมริกา
ปริญญาโท รัฐศาสตร มหาบัณฑิต (ความสัมพันธ์ระหว่างประเทศ) จุฬาลงกรณ์มหาวิทยาลัย
ประชา พรหมนอก

| พลตำรวจเอกประชา พรหมนอกม> ป.ช., ม.ว.ม., ท.จ., ส.ช., ร.จ.ม. |
| --- | --- |
ประชา ภาพในปี พ.ศ. 2541

รองนายกรัฐมนตรี
ดำรงตำแหน่ง 30 มิถุนายน พ.ศ. 2556 – 7 พฤษภาคม พ.ศ. 2557 (10 เดือน และ 7 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: เฉลิม อยู่บำรุง
ถัดไป: ประวิตร วงษ์สุวรรณ
รัฐมนตรีว่าการกระทรวงยุติธรรม
ดำรงตำแหน่ง 9 สิงหาคม พ.ศ. 2554 – 30 มิถุนายน พ.ศ. 2556 (1 ปี 10 เดือน 21 วัน)
นายกรัฐมนตรี: ยิ่งลักษณ์ ชินวัตร
ก่อนหน้า: พีระพันธุ์ สาลีรัฐวิภาค
ถัดไป: ชัยเกษม นิติสิริ
รัฐมนตรีว่าการกระทรวงแรงงาน
ดำรงตำแหน่ง 14 มิถุนายน พ.ศ. 2543 – 9 กุมภาพันธ์ พ.ศ. 2544 (7 เดือน และ 26 วัน)
นายกรัฐมนตรี: ชวน หลีกภัย
ก่อนหน้า: วุฒิ สุโกศล
ถัดไป: เดช บุญ-หลง
รัฐมนตรีว่าการกระทรวงอุตสาหกรรม
ดำรงตำแหน่ง 24 กันยายน พ.ศ. 2551 – 2 ธันวาคม พ.ศ. 2551 (2 เดือน และ 8 วัน)
นายกรัฐมนตรี: สมชาย วงศ์สวัสดิ์
ก่อนหน้า: มิ่งขวัญ แสงสุวรรณ์
ถัดไป: ชาญชัย ชัยรุ่งเรือง
รัฐมนตรีช่วยว่าการกระทรวงสาธารณสุข
ดำรงตำแหน่ง 3 ตุลาคม พ.ศ. 2545 – 8 พฤศจิกายน พ.ศ. 2546 (1 ปี 1 เดือน 5 วัน)
นายกรัฐมนตรี: ทักษิณ ชินวัตร
ก่อนหน้า: สุรพงษ์ สืบวงศ์ลี
ถัดไป: จำลอง เอี่ยมแจ้งพันธ์
อธิบดีกรมตำรวจ
ดำรงตำแหน่ง 8 มกราคม พ.ศ. 2540 – 16 ตุลาคม พ.ศ. 2541  (1 ปี 9 เดือน 8 วัน)
ก่อนหน้า: พจน์ บุณยะจินดา
ผู้บัญชาการตำรวจแห่งชาติ
ดำรงตำแหน่ง 17 ตุลาคม พ.ศ. 2541 – 13 มิถุนายน พ.ศ. 2543 (1 ปี 7 เดือน 27 วัน)
ถัดไป: พรศักดิ์ ดุรงควิบูลย์
หัวหน้าพรรคเพื่อแผ่นดิน
ดำรงตำแหน่ง 9 ธันวาคม พ.ศ. 2551 – 27 มีนาคม พ.ศ. 2552 (3 เดือน และ 18 วัน)
ก่อนหน้า: สุวิทย์ คุณกิตติ
ถัดไป: ชาญชัย ชัยรุ่งเรือง
นายกสภามหาวิทยาลัยราชภัฏอุดรธานี
ดำรงตำแหน่ง 17 มกราคม พ.ศ. 2548 – 18 สิงหาคม พ.ศ. 2551 (3 ปี 213 วัน)
ก่อนหน้า: พลตำรวจเอกประชา พรหมนอก
ถัดไป: ศาสตราจารย์ ดร.พจน์ สะเพียรชัย
นายกสภาประจำสถาบันราชภัฏอุดรธานี
ดำรงตำแหน่ง 10 กันยายน พ.ศ. 2546 – 16 มกราคม พ.ศ. 2548 (1 ปี 128 วัน)
ก่อนหน้า: นายสงบ ลักษณะ
ถัดไป: พลตำรวจเอกประชา พรหมนอก
 
ข้อมูลส่วนบุคคล
เกิด: 18 พฤษภาคม พ.ศ. 2485 (82 ปี) จังหวัดนครราชสีมา ประเทศไทย
พรรคการเมือง: ชาติพัฒนา (2543–2547) ไทยรักไทย (2547–2548) มหาชน (2548–2550) เพื่อแผ่นดิน (2550–2554) เพื่อไทย (2554–2561)
คู่สมรส: คุณหญิงวารุณี พรหมนอก (หย่า)

| --- | --- |
รับใช้: สำนักงานตำรวจแห่งชาติ
ชั้นยศ:  พลตำรวจเอก
พลตำรวจเอก ประชา พรหมนอก เป็นอดีตข้าราชการตำรวจและนักการเมืองชาวไทย อดีตรองนายกรัฐมนตรี (ฝ่ายความมั่นคง) และอดีตรัฐมนตรีว่าการกระทรวงยุติธรรมในสมัยรัฐบาลนางสาวยิ่งลักษณ์ ชินวัตร สมาชิกสภาผู้แทนราษฎร พรรคเพื่อไทย อดีตผู้บัญชาการตำรวจแห่งชาติ รัฐมนตรีว่าการกระทรวงอุตสาหกรรม อดีตนายตำรวจราชองครักษ์พิเศษและอดีตหัวหน้าพรรคเพื่อแผ่นดิน เป็นนายตำรวจมือปราบมีฉายาว่า "อินทรีอีสาน" เนื่องจากเป็นชาวจังหวัดนครราชสีมา เป็นทั้งอธิบดีกรมตำรวจคนสุดท้ายและผู้บัญชาการตำรวจแห่งชาติคนแรก เนื่องจากมีตำแหน่งสูงสุดในช่วงที่ปรับเปลี่ยนสถานะของกรมตำรวจเป็นสำนักงานตำรวจแห่งชาติและอดีตนายกสภาประจำสถาบันราชภัฏอุดรธานีและนายกสภามหาวิทยาลัยราชภัฏอุดรธานี
ประวัติ

พล.ต.อ.ประชา พรหมนอก มีชื่อเดิมว่า "ผิวทอง" เกิดเมื่อวันที่ 18 พฤษภาคม พ.ศ. 2485 ที่อำเภอบัวใหญ่ จังหวัดนครราชสีมาเป็นบุตรของนายผ่าน กับนางบาง พรหมนอก สมรสกับคุณหญิงวารุณี บำรุงสวัสดิ์ (หย่า) มีบุตร-ธิดา 4 คน เป็นชาย 2 คน หญิง 2 คน คือ พ.ต.อ.ชัชธรรม พรหมนอก (เสียชีวิต), นางธารศรี ศรีวรขาน (สมรสกับ พล.ต.อ.เฉลิมเกียรติ ศรีวรขาน อดีตรองผู้บัญชาการตำรวจแห่งชาติ ), นางนุดี เพชรพนมพร (สมรสกับนายศราวุธ เพชรพนมพร นายกองค์การบริหารส่วนจังหวัดอุดรธานี) และ พล.ต.ต.จิรพัฒน์ พรหมนอก ผู้บังคับการกองการวิจัย สำนักงานยุทธศาสตร์ตํารวจ
ประวัติการศึกษา

ชั้นประถม โรงเรียนเทศบาลพลประชานุกุล อำเภอพล จังหวัดขอนแก่น
โรงเรียนศิริศาสตร์
มัธยมศึกษาตอนต้น โรงเรียนวัดสระเกศ
โรงเรียนเตรียมทหาร รุ่นที่ 2
รัฐประศาสนศาสตรบัณฑิต (ตำรวจ) จากโรงเรียนนายร้อยตำรวจ รุ่นที่ 18
ศิลปศาสตรมหาบัณฑิต (พัฒนาสังคม) จากมหาวิทยาลัยเกษตรศาสตร์ พ.ศ. 2540
ปริญญาบัตรวิทยาลัยป้องกันราชอาณาจักร รุ่นที่ 31
ประสบการณ์

พ.ศ. 2508 รองสารวัตร แผนก 3 กองกำกับการ 7 กองตำรวจสันติบาล
พ.ศ. 2515 นายเวรผู้บังคับการตำรวจภูธรเขต 4
พ.ศ. 2517 ผู้บังคับกองสถานีตำรวจภูธรเมืองขอนแก่น
พ.ศ. 2518 สารวัตรใหญ่สถานีตำรวจภูธรเมืองอุดรธานี
พ.ศ. 2519 รองผู้กำกับการตำรวจภูธรจังหวัดนครราชสีมา
พ.ศ. 2522 ผู้กำกับการตำรวจภูธรจังหวัดอุดรธานี
พ.ศ. 2524 รองผู้บังคับการตำรวจสันติบาล
พ.ศ. 2526 ผู้บังคับการตำรวจภูธร 6
พ.ศ. 2528 ผู้ช่วยผู้บัญชาการตำรวจภูธรภาค 2 (ภาคอีสาน)
พ.ศ. 2531 รองผู้บัญชาการตำรวจภูธรภาค 2 (ภาคอีสาน)
พ.ศ. 2532 ผู้บัญชาการประจำกรมตำรวจ (ทำหน้าที่ชุมชนและมวลชนสัมพันธ์)
พ.ศ. 2534 ผู้บัญชาการตำรวจสอบสวนกลาง
พ.ศ. 2534 ผู้ช่วยอธิบดีกรมตำรวจ
พ.ศ. 2537 รองอธิบดีกรมตำรวจ
พ.ศ. 2540 อธิบดีกรมตำรวจ
พ.ศ. 2543 รัฐมนตรีว่าการกระทรวงแรงงาน
พ.ศ. 2545 รัฐมนตรีช่วยว่าการกระทรวงสาธารณสุข
พ.ศ. 2546 นายกสภาประจำสถาบันราชภัฏอุดรธานี
พ.ศ. 2547 นายกสภามหาวิทยาลัยราชภัฏอุดรธานี
พ.ศ. 2551 รัฐมนตรีว่าการกระทรวอุตสาหกรรม
รักษาการรัฐมนตรีว่าการกระทรวงทรัพยากรธรรมชาติและสิ่งแวดล้อม​
ดำรงตำแหน่งหัวหน้าพรรคเพื่อแผ่นดิน
พ.ศ. 2554
ผู้อำนวยการศูนย์ช่วยเหลือผู้ประสบอุทกภัย
กรรมการไฟฟ้าส่วนภูมิภาค
กรรมการธนาคารกรุงไทย
กรรมการธนาคารอาคารสงเคราะห์
กรรมการสภาวิจัยแห่งชาติ
กรรมการผู้ทรงคุณวุฒิสภามหาวิทยาลัยรามคำแหง
กรรมการผู้ทรงคุณวุฒิสภาการศึกษาโรงเรียนนายร้อยตำรวจ
รัฐมนตรีว่าการกระทรวงยุติธรรม (9 สิงหาคม 2554 - 30 มิถุนายน 2556)
พ.ศ. 2556 รองนายกรัฐมนตรี (30 มิถุนายน 2556 - 7 พฤษภาคม 2557)
การเมือง

บทความหลัก: การลงมติเลือกนายกรัฐมนตรีของประเทศไทย ธันวาคม พ.ศ. 2551
พล.ต.อ.ประชา พรหมนอก เข้าสู่แวดวงการเมืองครั้งแรกเมื่อได้รับแต่งตั้งให้เป็นสมาชิกวุฒิสภาในปี พ.ศ. 2540 ภายหลังเกษียณราชการแล้ว ต่อมาได้เป็นสมาชิกสภาผู้แทนราษฎร แบบบัญชีรายชื่อ พรรคชาติพัฒนา และได้ดำรงตำแหน่งรัฐมนตรีว่าการกระทรวงแรงงานและสวัสดิการสังคม ในรัฐบาล นายชวน หลีกภัย ต่อมาได้รับตำแหน่งรัฐมนตรีช่วยว่าการกระทรวงสาธารณสุข ในรัฐบาล ทักษิณ ชินวัตร ต่อมาได้ย้ายมาเป็นสมาชิกพรรคเพื่อแผ่นดิน และได้รับเลือกให้เป็นหัวหน้าพรรคแทนที่นายสุวิทย์ คุณกิตติ ที่ประกาศลาออกไป และได้รับแต่งตั้งให้เป็นรัฐมนตรีว่าการกระทรวงอุตสาหกรรมในรัฐบาลนายสมชาย วงศ์สวัสดิ์
ภายหลังรัฐบาลนายสมชายต้องพ้นวาระไปจากคดียุบพรรคพลังประชาชน ทำให้ตำแหน่งนายกรัฐมนตรีต้องว่างลง พล.ต.อ.ประชาได้รับการสนับสนุนจากนายเสนาะ เทียนทอง และพรรคเพื่อไทยให้ดำรงตำแหน่งนายกรัฐมนตรีเป็นคนต่อไป  ในวันที่เลือกนายกรัฐมนตรีที่รัฐสภา เสียงที่เลือก พล.ต.อ.ประชา แพ้นายอภิสิทธิ์ เวชชาชีวะ ด้วยคะแนน 198 ต่อ 235 เสียง ซึ่ง พล.ต.อ.ประชาได้โหวตให้แก่ตัวเองด้วย
ต่อมา พล.ต.อ.ประชา ได้ลาออกจากการเป็นสมาชิกพรรคเพื่อแผ่นดิน ในเดือนเมษายน พ.ศ. 2554 และเข้าเป็นสมาชิกพรรคเพื่อไทย และได้รับโปรดเกล้าฯ แต่งตั้งเป็นรัฐมนตรีว่าการกระทรวงยุติธรรม ในรัฐบาลของนางสาวยิ่งลักษณ์ ชินวัตร เมื่อวันที่ 9 สิงหาคม พ.ศ. 2554 และจากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนพึงพอใจ เป็นลำดับที่ 5 จนกระทั่งในเดือนมิถุนายน พ.ศ. 2556 เขาได้รับแต่งตั้งเป็นรองนายกรัฐมนตรี
ในเดือนพฤศจิกายน พ.ศ. 2556 พล.ต.อ.ประชา ได้รับแต่งตั้งให้ทำหน้าที่ผู้อำนวยการศูนย์อำนวยการรักษาความสงบเรียบร้อย (ศอ.รส.) ในช่วงที่มีการชุมนุมทางการเมืองของกลุ่มต่อต้านรัฐบาล ต่อมาได้มีการแต่งตั้ง ดร.สุรพงศ์ โตวิจักษณ์ชัยกุล เข้ามาทำหน้าที่แทน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 8 ซึ่งการเลือกตั้งในครั้งนั้นถูกศาลรัฐธรรมนูญตัดสินให้เป็นโมฆะ เนื่องจากไม่สามารถจัดให้มีการเลือกตั้งทั้งราชอาณาจักรในวันเดียวกันได้ ซึ่งขัดรัฐธรรมนูญ
วันที่ 7 พฤษภาคม พ.ศ. 2557 พล.ต.อ.ประชา ถูกศาลรัฐธรรมนูญตัดสินให้พ้นจากความเป็นรัฐมนตรี เนื่องจากมีส่วนเกี่ยวข้องในการโยกย้ายนายถวิล เปลี่ยนศรีจากตำแหน่งเลขาธิการ สภาความมั่นคงแห่งชาติ โดยขาดความชอบธรรม
เครื่องราชอิสริยาภรณ์

พ.ศ. 2539 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2537 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2541 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2540 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2528 –  เหรียญจักรมาลา (ร.จ.ม.)
พ.ศ. 2535 –  เหรียญกาชาดสมนาคุณ ชั้นที่ 1 (เหรียญทอง)
กิตติศักดิ์ เวชประสาร

| กิตติศักดิ์ เวชประสาร |
| --- | --- |
เกิด: 18 กุมภาพันธ์ พ.ศ. 2527 (41 ปี) กิตติศักดิ์ เวชประสาร  กรุงเทพมหานคร ประเทศไทย
คู่สมรส: ฐิติพร เวชประสาร (แอม)
บุตร: น้องคีน
อาชีพ: นักแสดง พิธีกร นักแสดงตลก ยูทูปเบอร์
ปีที่แสดง: พ.ศ. 2554 - ปัจจุบัน
ผลงานเด่น: สาระแน เลิฟยูววว รับบท อ้วก สิบแปดมงกุฎ เลิฟอะรูมิไลค์ รักอะไรไม่รู้ รับบท ไอเข้ ฤดูที่ฉันเหงา รับบท แควะ นะโม OK รับบท กล้วย
สังกัด: จีเอ็มเอ็ม
กิตติศักดิ์ เวชประสาร (18 กุมภาพันธ์ พ.ศ. 2527) เป็นนักแสดง, พิธีกร และนักแสดงตลกชาวไทย
ประวัติ > ชีวิตส่วนตัว

กิตติศักดิ์ มีชื่อเล่นว่า เอฟ หรือเป็นที่รู้จักกันในชื่อของ ยัดห่า, ยัด เฟ็ดเฟ่ และอีกหลายชือในวงการ เกิดเมื่อวันที่ 18 กุมภาพันธ์ พ.ศ. 2527 เติบโตที่กรุงเทพมหานคร ประวัติการศึกษาของกิตติศักดิ์นั้น เรียนจบระดับมัธยมศึกษาที่ โรงเรียนราชดำริ และ คณะสื่อสารมวลชน มหาวิทยาลัยรามคำแหง
กิตติศักดิ์ ได้เป็นที่รู้จักจากโลกโซเชียลเน็ตเวิร์คเป็นอย่างมาก กับการเผยแพร่คลิปฮา ๆ กับเพื่อน ๆ ในแก๊งค์เฟ็ดเฟ่